runetrust/blame-folketinget-dk huggingface dataset:
Peter Skaarup (DD), 2023-11-30:
Jeg kunne godt tænke mig at spørge ordføreren, hvad regeringen gør for at stramme adgangskontrollen på Kærshovedgård, for jeg synes, det var rimelig fattigt i forhold til initiativer fra regeringen i den her sag.
Det er jo sådan, at der nu både har været skyderi, narko og alle mulige problemer omkring Kærshovedgård, og det virker, som om man bare kan komme og gå, som det passer en, uanset om der er meldepligt eller ej.
Det er jo nok, fordi adgangskontrollen er for dårlig.
Så jeg kunne godt tænke mig at høre, hvad der vil blive gjort fra regeringens side i forhold til det, og hvad der i øvrigt vil blive gjort for at sikre, at der eksempelvis ikke opholder sig terrormistænkte på Kærshovedgård.
Vi har jo for nylig set en udlænding begå terror i Belgien mod to svenske statsborgere, som var fodboldtilhængere, og vedkommende har levet der illegalt.
Han var både afvist i Belgien og i Sverige, men har rejst rundt i Europa, som om ingenting var hændt.
Der er jo altså en stor risiko for, at man også på Kærshovedgård kan have personer boende, der er terrorister, når der ikke er tilstrækkelig kontrol.
Rasmus Stoklund (S), 2023-11-30:
Derudover er der den mere tekniske del af hr. Peter Skaarups spørgsmål om, hvad man ellers træffer af foranstaltninger, og der vil jeg anbefale enten at spørge ministeren eller stille et udvalgsspørgsmål, for det tør jeg ikke sige.
Endelig vil jeg pege på, at jeg synes, at det er en smule hyklerisk, at man som repræsentant for et parti, der har en formand, som oprettede Kærshovedgård og hele den model, nu ligesom forsøger at vaske hænder og få det til at lyde, som om det er noget, den her regering har fundet på.
Altså, det er jo faktisk under den her regering og den tidligere regering, at det er lykkedes at nedbringe antallet af mennesker, der bor på Kærshovedgård, og få sendt nogle folk ud.
Inden da, altså da hr. Peter Skaarups formand sad på en fremtrædende post i regeringen på det her område, skete der jo ikke meget substantielt.
Der havde det jo sådan mere symbolsk karakter; man skrev ting på Facebook osv.
Peter Skaarup (DD), 2023-11-30:
Jeg kunne igen godt tænke mig at høre: Hvad vil der blive gjort for at stramme op på adgangskontrollen?
Fordi der er sket noget engang, friholder det jo ikke regeringen i forhold til ingenting at gøre nu.
Når man gang på gang kan se, at der opholder sig personer på Kærshovedgård, som ikke skal opholde sig der, og når der opholder sig kriminelle, der er medlem af narkobander, hvad mener ordføreren så der skal gøres ved det?
Vil man f.eks. indføre brug af fingeraftryk?
Vil man indføre konstant visitationszone, så man kan se, hvad der er på værelserne?
Vil man eksempelvis indføre narkohunde?
Altså, der må jo ske noget fra regeringens side.
Rasmus Stoklund (S), 2023-11-30:
Det er helt rigtigt, at det ikke friholder hverken den tidligere eller nuværende regering for at tage affære, at det var hr. Peter Skaarups partiformand, som etablerede problemet, altså skabte et center, som jo har medført en masse problemer for folk, der bor i området omkring Kærshovedgård.
Men det har vi jo så også gjort, og det er der, jeg synes det bliver en falsk præmis i spørgsmålet, altså at der intet er sket.
For der er sket masser.
Bl.a. er der jo sket det, at hvis man ikke overholder opholds- og meldepligten, kan man straffes med fængsel i indtil flere år.
Kristian Bøgsted (DD), 2023-11-30:
Det går nok, teknikken kan jo drille.
Jeg vil egentlig bare høre ordføreren om noget.
Vi skal en uge tilbage, så var der skyderi derinde.
Anerkender ordføreren ikke, at det er fuldstændig vanvittigt, at man egentlig kan slippe af sted med at have skydevåben med ind på udrejsecenteret?
Rasmus Stoklund (S), 2023-11-30:
Selvfølgelig er et skyderi da fuldstændig vanvittigt.
Det er da ikke noget, der kan være to meninger om.
Vi kan ikke finde en uenighed, tror jeg, mellem nogen partier i Folketinget om, at der ikke skal være skyderier på Kærshovedgård.
Kristian Bøgsted (DD), 2023-11-30:
Så går vi videre til næste spørgsmål, og lad nu være med at begynde med det der med, at det er hyklerisk, i forhold til hvem der har oprettet det og sådan noget, for det fritager virkelig ikke regeringen for ansvar her.
Hvad har regeringen tænkt sig at gøre?
Hvad skal vi lave af kontrol, for at der ikke kommer skydevåben ind?
Er det ikke en visitationszone måske, der skal indføres?
Hvordan ser ordføreren og regeringen på det?
Rasmus Stoklund (S), 2023-11-30:
Jeg ville egentlig slet ikke have omtalt hykleriet, men nu føler jeg mig jo næsten kaldet til at gøre det alligevel.
For det rummer jo et element af hykleri, at man etablerer en institution, som så påfører et lokalområde meget store gener, og så kommer man flere år efter, hvor man ikke selv har ansvaret, og så siger man: Hvorfor har I dog ikke ryddet op efter os?
Det er jo så der, hvor jeg prøver at sige, at det har vi sådan set forsøgt på, både den tidligere S-regering og den nuværende regering, ved at skabe sanktioner over for folk, der ikke efterlever spillereglerne på Kærshovedgård.
Så det er da hyklerisk.
Brigitte Klintskov Jerkel (KF), 2023-11-30:
Jeg vil egentlig lige vende tilbage til den person, som hr. Mikkel Bjørn nævnte, der jo blev væk fra Kærshovedgård næsten 900 gange og var i København og tjente 1 mio. kr. på narkosalg.
Mener ordføreren ikke, at det er fuldstændig vanvittigt, at det kan lade sig gøre, og at der er behov for noget skærpet kontrol, at der bliver sat nogle initiativer i værk, så vi kan få stoppet det her?
Zenia Stampe (RV), 2023-11-30:
Jeg synes ikke, den er specielt polemisk.
Den understreger bare, at det ikke gør noget godt for nogen at blande tidligere kriminelle med afviste asylansøgere, heriblandt ikke mindst enlige kvinder.
Men lad os nu tage en runde, og så kan det være, at vi kan – hvad hedder sådan noget – flirte dig hjem i vores vedtagelsestekst i stedet for regeringens, som jo ikke siger noget forkert, men som desværre også er temmelig intetsigende, hvis man synes, at det her er vigtigt, altså trygheden for den del af beboerne, som så ikke har noget som helst at gøre med kriminalitet.
Carl Valentin (SF), 2023-11-30:
Det er jeg bestemt åben over for en videre drøftelse af.
Det, som jeg syntes var problematisk, var, at vi har en debat, som handler om tryghed for beboerne i det omkringliggende samfund.
Så er det godt nok præsenteret af DF, og derfor er det, der er fremlagt, rimelig hårdt, og jeg synes også, at det er nogle vilde forslag, der kommer fra Dansk Folkeparti.
Ikke desto mindre er trygheden for borgerne i det omkringliggende samfund jo ret relevant.
Og det synes jeg at det, jeg fik oversendt fra Enhedslisten, i hvert fald overså.
Mohammad Rona (M), 2023-11-30:
Tak for det, formand.
Man skal jo lige vænne sig til, at man er nummer fire nu.
Tak for ordet.
Det er ikke første gang, vi står her på talerstolen og skal tale om de problemer, der er ved Udrejsecenter Kærshovedgård – og det forstår jeg godt.
Den lette løsning vil selvfølgelig være at lukke stedet og sende menneskerne tilbage til hjemlandet, men sådan er realiteterne bare ikke.
Der findes ingen lette løsninger på det her.
Det er ikke sjovt for de mennesker, der delvis har fået ødelagt deres hverdag, fordi man i sin tid besluttede, at der skulle ligge et udrejsecenter i deres lokalområde.
Derfor skal vi naturligvis også tage problemerne alvorligt.
Kriminalitet og utryghedsskabende adfærd er ikke okay, uanset hvem du er, eller hvor du bor.
Danmark har afvist de her mennesker af forskellige årsager.
Derfor skal der også stilles krav til, hvordan vi som land vælger at håndtere det.
Derfor leder jeg også stadig efter den helt rigtige løsning på udfordringerne – uden helt at vide, hvilken form eller farve den har.
Det betyder ikke, at vi stopper med at lede efter andre løsninger eller som minimum forbedre den, vi har fundet.
Det viste vi også tidligere på året ved at indføre en kompensationsordning til naboerne nær Kærshovedgård.
Det er selvfølgelig ikke nok.
Der findes allerede følgende tiltag, som ministeren også har været inde på.
Vi har en tryghedsgruppe, som de lokale er en del af, herunder tryghedsgruppen, der tager en række initiativer som f.eks. gratis psykologhjælp, hjælp til naboer, der bor tæt på centeret, videoovervågning osv.
Der er jo også medarbejdere, der er uniformeret, og vagtpersonale på Bording Station alle ugens dage.
Med andre ord løfter lokalsamfundet faktisk en rigtig stor opgave her, og det skal de have tak for.
Men noget skal der gøres, og jeg er åben for en god debat med løsningsforslag, der naturligvis er inden for de rammer og de love, som konventionerne tillader.
Tak for ordet.
Mikkel Bjørn (DF), 2023-11-30:
Man taler om en god debat om løsningsforslag.
Altså, kan ordføreren måske belyse lidt, hvad det er for nogle løsningsforslag, regeringen har på bedding i forhold til at sikre de her borgeres tryghed og sikkerhed i deres eget land?
Mohammad Rona (M), 2023-11-30:
Jeg synes, at både ministeren og de regeringsordførere, der har været heroppe, har fortalt noget omkring det, i forhold til at vi gerne vil øge den tryghed, der er, f.eks. ved måske også at øge antallet af politibetjente og give noget mere tilskud til de her tryghedsgrupper.
Jeg tror bare, det er svært at stå heroppe og komme med sådan nogle fuldstændig konkrete løsninger på det her, fordi det er noget mere kompliceret, end vi tror.
Jamen den løsning, Dansk Folkeparti er kommet med, kan jo sådan set ikke lade sig gøre, medmindre vi træder ud af konventionerne.
Det er jo også blevet fremlagt op til flere gange i dag.
Det kan vi sådan set ikke, og det støtter vi absolut heller ikke.
Vi kan ikke frihedsberøve de her mennesker.
Det kan vi ikke.
Der er en opholds- og meldepligt.
Det er sådan set godt, der er det, og det skal der fortsat være.
Så kan vi gå ind og se, om der er noget yderligere, vi kan gøre inden for den ramme.
Kristian Bøgsted (DD), 2023-11-30:
Tak for talen.
Jeg hører det jo lidt, som om ordføreren og Moderaterne er villige til at kigge på nogle eventuelle stramninger for at skabe mere tryghed derude.
Ordføreren nævner også selv et par forslag.
Er sådan noget som visitationszoner, narkohunde og flere betjente derude noget, ordføreren vil kigge velvilligt på som en del af løsningen for at skabe mere tryghed for beboerne i nærheden?
Mohammad Rona (M), 2023-11-30:
Hvis det kan være med til at skabe noget tryghed, kunne vi jo godt gå ind og kigge på nogle af de her ting, men jeg har ikke, som jeg også sagde før, sådan helt konkrete forslag til, hvordan vi kan gøre det.
Det vigtigste for mig er, at de mennesker, der bor ude ved Kærshovedgård, føler sig trygge.
Der er de her tryghedsgrupper, politiet er derude, og lokalsamfundet gør rigtig meget den dag i dag.
Kristian Bøgsted (DD), 2023-11-30:
Jeg vil egentlig bare sige tak for den forholdsvis positive opbakning til nogle af de her forslag, og det håber jeg da ordføreren vil tage med videre ind i regeringen, så vi kan få kigget på nogle af de her løsningsforslag.
Mikkel Bjørn (DF), 2023-11-30:
Nej, det er ikke svært at komme med konkrete løsninger.
Det er faktisk meget nemt.
Dansk Folkeparti har fremlagt et fremragende forslag til vedtagelse, som egentlig handler om en meget simpel løsning, og som kunne løse det her fra den ene dag til den anden, nemlig ved at sige, at de her mennesker selvfølgelig ikke skal have lov til at bevæge sig frit rundt i samfundet, når de er dømt til udvisning, men endnu ikke har forladt landet.
De her mennesker er jo sådan set ikke fængslet.
Men at de skal bevæge sig frit rundt i det danske samfund som dømte kriminelle, kan vi ikke acceptere i Dansk Folkeparti.
Zenia Stampe (RV), 2023-11-30:
Jo, men før havde de jo også meldepligt.
De havde bare meldepligt til Sandholm, og der er lidt flere mennesker, der bor i det område, og derfor var det måske ikke noget, der belastede det lokalsamfund helt lige så meget, fordi det er et lokalsamfund med rigtig mange mennesker, hvorimod belastningen jo virker mere voldsom, når det er en lille by og et lille lokalsamfund.
Derfor spørger jeg bare igen: Er der slet ikke noget i regeringen og Venstre, der kan skabe refleksion, i forhold til om det virkelig var den rigtige løsning at tage den her opgave og placere på et lille lokalsamfund, set i forhold til før, hvor det var et meget stort lokalsamfund med omkring en million mennesker, der så at sige skulle leve med det her udrejsecenter?
Carl Valentin (SF), 2023-11-30:
Det vil jeg gerne være åben over for, men så skal jeg selvfølgelig lige se, hvad det handler om.
Jeg modtog en vedtagelsestekst inden debatten fra Enhedslisten, som for mig i hvert fald fremstod relativt polemisk, og som ikke forholdt sig så meget til det spørgsmål, der faktisk skulle debatteres, nemlig trygheden.
Derfor syntes vi ikke, at vi kunne tilslutte os den.
Så har vi nogle gange i SF bare skrevet vores egen vedtagelsestekst, men jeg kunne alligevel konstatere, at jeg faktisk var enig i det, regeringen skrev, selv om jeg synes, det er mangelfuldt, og det er jeg enig med fru Zenia Stampe i.
Derfor endte vi, hvor vi gjorde.
Zenia Stampe (RV), 2023-11-30:
Der er sådan set ikke noget af det, ordføreren har sagt, jeg er uenig i.
Men jeg er måske også lidt skuffet over, at SF gerne vil gå med på regeringens forslag til vedtagelse.
Det er heller ikke, fordi jeg har noget mod det, men der mangler jo noget, som ordføreren selv nævnte i sin tale, nemlig pointen med adskillelse af udvisningsdømte tidligere kriminelle på den ene side og afviste asylansøgere på den anden.
Det er vi jo i hvert fald nogle partier der er optaget af og også mener er meget vigtigt, når man diskuterer tryghed.
Mads Fuglede (V), 2023-11-30:
Det er i hvert fald rigtigt, at når man i et stort område har en gruppe, der opfører sig kriminelt, så syner det af meget mindre, end hvis det er i et lille område.
Det var problemet før, og derfor skal et udrejsecenter ligge langt fra et af Danmarks store bysamfund, hvor der også er nemmere adgang til den kriminalitet, som nogle af dem desværre begår.
Jeg har svært ved at se Radikale Venstres positive udlægning af, at de havde nemmere ved at få adgang til det kriminelle arbejdsmarked, de var en del af, da de boede tæt på København.
Peter Skaarup (DD), 2023-11-30:
Og det er jo et rigtig godt synspunkt, som vi kun kan være enige i i Danmarksdemokraterne.
Vi ønsker så ordføreren held og lykke med at prøve at påvirke de her meget stålsatte herrer i regeringen, der åbenbart ikke rigtig vil gøre noget.
For det er jo det, der sker, hver gang der er samråd eller forespørgselsdebat, altså at der ingenting sker fra regeringens side.
Men det, som jeg så godt vil høre hr. Mads Fuglede om, er, at hvis det ikke kan lade sig gøre at få afsondret de pågældende udlændinge på grund af loyaliteten over for storebror i regeringen, nemlig Socialdemokratiet, kunne man så ikke gå ind på det forslag, som Danmarksdemokraternes ordfører, hr. Kristian Bøgsted, har været inde med i dag, nemlig en reel adgangskontrol, altså med fingeraftryk, konstant visitationszone og narkohunde?
Mads Fuglede (V), 2023-11-30:
Først vil jeg lige sige, at jeg synes, det er en urimelig fremstilling af det, som ministeren selv sagde, altså at man jo netop kigger på en øget afsondring af nogle af grupperne, og at man kigger på, om man skal flytte grupper for at få det her løst.
Det er jo noget, der arbejdes med.
I forhold til om man kan gøre mere imod den færden ud og ind af Kærshovedgård med eksempelvis våben osv., som der var eksempler på, ser vi gerne, at politiet løfter og afsætter ressourcer til den opgave.
Peter Skaarup (DD), 2023-11-30:
Det vil jeg jo trods alt betragte som et positivt tilsagn om, at det er noget, man vil arbejde med.
I den forbindelse vil jeg godt spørge ordføreren: Er det ikke lidt at gøre grin med borgerne her i Danmark, at man kan have så mange overtrædelser af meldepligten, som det har været tilfældet – som det har været fremme i medierne – uden at nogen så siger, at okay, nu må vi have strammet op på det system?
Der er ikke kommet noget med fingeraftryk, der er ikke kommet visitationszone, og der er ikke kommet narkohunde.
Så ordføreren kan måske fortælle, hvornår der sker noget?
Mads Fuglede (V), 2023-11-30:
Jeg så gerne, at der var flere, der blev dømt for at bryde melderegimet og bryde de regler, de bliver påbudt af det danske samfund.
Vi er vel et af de lande i Europa, der er mest effektive på det her område lige nu, og det er jo værd at huske, at den danske udlændingepolitik har det rigtig godt hos regeringen.
Hvis vi sammenligner med et land som Østrig, har man der lige nu 65.000 asylansøgere, og i Danmark har vi omkring 500 om året.
Mikkel Bjørn (DF), 2023-11-30:
Ja, det er Dansk Folkepartis vedtagelsestekst, ordføreren kritiserer, men ikke desto mindre, og nu har jeg læst vedtagelsesteksten her, er det jo bare en konstatering af, hvordan forholdene er.
Der er jo ikke nogen løsningsforslag i den her vedtagelsestekst overhovedet.
Det er bare sådan noget med: Vi kan konstatere, der er utryghed, og det er træls, uacceptabelt, og det er ikke godt.
Altså, der er jo ikke nogen løsningsforslag.
Vi i Dansk Folkeparti har faktisk fremlagt substantielle forslag til, hvordan vi løser det her problem.
Carl Valentin (SF), 2023-11-30:
Først skal jeg lige beklage, at jeg kom til at sige Nye Borgerlige.
Det var altså ikke min intention.
Jeg er med på, at ordføreren er fra Dansk Folkeparti.
Jeg vil sige, at jeg sådan set synes, at ingen forslag er bedre end helt elendige forslag.
Og jeg håber, regeringen har tænkt sig også at kigge videre på det her.
Det vil vi meget gerne være med til i SF.
Det er meget sjældent, at vi her i Folketinget ender med sådan at vedtage meget konkret politik i forespørgselsdebatter, så jeg synes nu også, det er fair nok, at man fremsætter et forslag til vedtagelse, hvor man klart siger, at man sådan set anerkender problemet, og at man er klar til at se på det.
Man må også bare konstatere, at der er taget en hel del initiativer i de senere år,
SF har også været med til det.
Vi vil gerne kigge på det, men det skal ikke være på en måde, hvor man begynder at indrette det her som et fængsel, for vi har sådan set også et ansvar over for de borgere, der bor der.
Det tror jeg ikke gavner trivslen blandt beboerne og på den måde heller ikke deres opførsel ude i det omkringliggende samfund.
Mikkel Bjørn (DF), 2023-11-30:
Det er måske ikke normalt, at man præsenterer ny politik i forespørgselsdebatter, men det er måske normalt, at man præsenterer, hvilken politik man så har helt generelt om, hvordan man så løser det her problem.
Men jeg er bare grundlæggende uenig med ordføreren i, at vi har et ansvar over for de borgere, kriminelle mennesker, der bor på de her udrejsecentre.
Jeg synes, vi har et ansvar for de almindelige borgeres hverdag, som de her kriminelle mennesker forpester på daglig basis.
Det er de mennesker, vi har et ansvar over for, og det er de menneskers dagligdag og hverdag og tryghed, vi i øjeblikket svigter.
Carl Valentin (SF), 2023-11-30:
Derudover synes jeg faktisk, det er en vild udtalelse at sige, at man ikke har noget ansvar over for kriminelle borgere
f.eks. Jeg er overhovedet ikke uenig med ordføreren i, at vi har et ansvar over for folk i det omkringliggende samfund, og det synes jeg også jeg understregede meget klart i min tale.
Men der er også noget, der hedder retssikkerhed, og der er også en nedre grænse for, hvordan man kan tillade sig at behandle folk.
Kærshovedgård er ikke noget normalt asylcenter.
Centeret huser både afviste asylansøgere, som ikke selv har villet medvirke til udrejsen, udlændinge på tålt ophold, kriminelle udviste og personer, som er udvist, fordi de vurderes at være til fare for statens sikkerhed.
Med andre ord er der flere på Kærshovedgård, som under ideelle omstændigheder slet ikke ville befinde sig i Danmark, og de lokale har oplevet konkrete tilfælde af gener såsom tyveri i den lokale Netto og truende adfærd og lignende.
Det er ikke nemt at finde et godt sted at placere et udrejsecenter, og slet ikke et med beboere, som i et vist omfang også har plettede straffeattester.
Borgerne i området omkring Kærshovedgård har ikke selv valgt, at udrejsecenteret skulle ligge der, hvor det ligger, men det påvirker deres hverdag uanset det.
For nogle kan centerets tilstedeværelse endda betyde, at deres ejendom falder i værdi, og af samme grund tog vi også den beslutning, at vi gerne vil være med til at kompensere naboer af Kærshovedgård økonomisk, ligesom SF tidligere har bakket op om skærpelser af sikkerheden på centeret.
Noget kunne tyde på, at vi fortsat ikke har taget tilstrækkelige skridt for at sørge for sikkerheden omkring centeret.
Derfor er vi i SF sådan set også åbne over for dagens debat.
Derfor kan man ikke indrette Kærshovedgård som et fængsel, hvad jeg f.eks. synes den vedtagelsestekst, som Nye Borgerlige lægger op til, meget tydeligt gør.
Jeg kiggede på regeringens udkast til en vedtagelsestekst og synes egentlig, den er ganske fin.
Vi har bestemt uenigheder med regeringen på udlændingepolitikken og også i forhold til de her centre og forholdene på dem osv., men at trygheden på centrene skal være i orden, hvilket er hovedbudskabet i vedtagelsesteksten, synes jeg er meget svært at være uenig i.
Så vi kan godt støtte op om regeringens vedtagelsestekst.
Mads Fuglede (V), 2023-11-30:
Hvis vi skal have lavet en mærkningsordning for det her, skal det være sådan, det gælder alle de produkter, der måtte dukke op i køledisken.
Så synes jeg, det skal foregå i EU-regi, hvor vi laver de her mærkningsregler.
Det vil vi gerne bakke op om i Venstre.
Pia Kjærsgaard (DF), 2023-11-30:
Nej, det er jo ærgerligt, men sådan er det.
Så skal jeg bare spørge om mærkning, for nu nævnte ordføreren selv mærkningsregler, og det vil jeg nemlig også selv komme ind på på et tidspunkt.
Der er nogle, der simpelt hen ikke vil ind i det der, ikke være med til at betale til regimer, ikke være med til at betale til islamiseringen og, ja, også gerne vil bede sig fritaget for det, uanset hvilke følelser man kan have, i forhold til at have en eller anden fornemmelse af, at der har stået en eller anden og bedt en bøn og ikke bare via en radio, som det blev sagt før, for man skal faktisk være muslim for at gøre det og stå der.
Man skal være muslim for at kunne bede den bøn.
Så der er rigtig meget islamisering i det her.
Jamen det er jo en beslutning, der tages et andet sted.
Man kunne man ikke bare gøre det her i Danmark ligesom med så mange andre mærkningsregler?
Mads Fuglede (V), 2023-11-30:
Vi vil i hvert fald aldrig være imod, og vi vil måske endda bifalde det, hvis der kommer en frivillig mærkningsordning på det her område, så folk kan se, hvad det er, de køber.
Kim Edberg Andersen (NB), 2023-11-30:
Tak for det, og tak til ordføreren for en om ikke andet forventelig tale.
Men der var faktisk noget, som ordføreren sagde, som jeg syntes var meget interessant, og det var om de her pengestrømme.
Jeg er fuldstændig enig med ordføreren i, at det var et godt første skridt at få det oplyst, sådan at man kunne se, hvor pengene gik hen, og i bedste fald lave en liste, som gør, at man så kunne fortælle danskerne, for det ville vi gøre i alle andre situationer, at man kunne følge pengestrømmen.
Men jeg er meget interesseret i at høre, nu ordføreren er ordfører for et regeringsparti, om man så har sat gang i en undersøgelse af, hvor de her penge ryger hen, eller bare beløbets størrelse, og hvad de penge så bliver brugt til, når de så når hen til det her, som jeg går ud fra er et slutpunkt.
For det er jo muligt for en dansk regering at lave den undersøgelse.
Et er at snakke om det, men det er jo noget, som inden for det her område har været efterspurgt længe, også fra ordførerens parti, så jeg vil bare høre, om jeg kan forvente, at det allerede er sat i værk.
Mads Fuglede (V), 2023-11-30:
Hvis jeg skulle svare på det, ville jeg svare på noget, jeg ikke har nogen viden om.
Jeg var med til forhandlingerne omkring udenlandske donationer og kan huske derfra, at det er ret svært at følge de her pengestrømme.
Men derfor tror jeg, det er vigtigt, at vi ikke er naive og er opmærksomme på, at hvis der er pengestrømme, der går til organisationer, som vi har meget svært ved at se os selv i, og som handler på en sådan facon, at de er med til at skabe en verden, hvor man undergraver de værdier, vi står for, er det jo noget, vi skal forsøge at få indblik i.
Jeg ville personligt ikke have noget som helst imod det.